Diari Oficial de la Generalitat Valenciana


Sumari del DOGV 6223, del 10-03-2010 (2010/2638)

RESOLUCIÓ de 25 de febrer de 2010, de la Conselleria d'Agricultura, Pesca i Alimentació, per la qual es convoquen per a l'exercici 2010 i es publiquen les línies de subvencions i l'import global màxim que financen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6223

Data del DOGV
:   10-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2638


Data del document
:   25-02-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de febrer de 2010, de la Conselleria d'Agricultura, Pesca i Alimentació, per la qual es convoquen per a l'exercici 2010 i es publiquen les línies de subvencions i l'import global màxim que financen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV. [2010/2638]  
En l'apartat 11 de l'article 47 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana (DOGV núm. 1588, de 17 de juliol de 1991), s'establix, com a requisit per a la concessió de crèdits, la publicació en el Diari Oficial de la Comunitat Valenciana, entre altres aspectes, de la línia o les línies de subvenció que les financen i, de l'import global màxim que s'hi destina. Estos aspectes es determinen en la Llei 13/2009, de 29 de desembre, de Pressupostos de la Generalitat per a l'exercici 2010.  
L'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV (DOCV núm. 5957, de 18.02.2009), conté les bases reguladores del règim d'un grup d'ajudes sotmeses al Reglament (CE) número 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001 (DOUE L 358, de 16.12.2006), i un altre grup d'ajudes sotmeses al Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOUE L 379, de 28.12.2009). En l'article 9 de l'Orde de 12 de febrer de 2009 s'establix que les sol·licituds d'ajuda es formalitzaran per mitjà de la presentació de l'imprés de sol·licitud acompanyada de determinada documentació en el termini establit en les diferents resolucions del conseller o de la consellera que es dicten per a cada exercici.  
L'Orde de 12 de febrer de 2009 esmentada ha sigut modificada en determinats aspectes per mitjà de l'Orde 12 de gener de 2010, de la Conselleria d'Agricultura, Pesca i Alimentació.  
Així, es publica esta resolució a fi que s'inicie per a l'exercici 2010 el procés de tramitació de les ajudes mencionades.  
Per tot això, a proposta de la directora general de Comercialització, resolc:  
Apartat primer  
Convocar per a l'exercici 2010 les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV regulades per mitjà de l'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV (DOCV núm. 5957, de 18.02.2009), llevat del que es preveu en les lletres b, c i g de l'apartat 2.1 de l'article 4 de l'orde de bases referenciada adés.  
Apartat segon  
Estes ajudes seran finançades a càrrec de la partida pressupostària 12.02.03, programa 714.60.4, línia T1766000, «Garantir la qualitat dels productes de qualitat reconeguda», dotada amb dos milions set-cents dotze mil sis-cents setanta euros (2.712.670 €), tot això d'acord amb la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31.12.2009). En relació amb l'import total de finançament d'estes ajudes, un 10% de l'import es destinarà a subvencionar les actuacions recollides en l'article 5 de l'orde de bases, un altre 10% a les recollides en l'article 6, i el 80% per a les recollides en l'article 4. En cas d'existència d'un romanent de la quantitat de dotació pressupostària destinada a les actuacions dels articles 5 i 6, este romanent es destinarà a les actuacions de l'article 4.   
Apartat tercer  
El termini de presentació de les sol·licituds d'ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV finalitza el 26 de març de 2010.   
Apartat quart  
En relació amb les activitats recollides en l'article 4 de l'orde de bases, seran subvencionables les despeses derivades de les activitats després de la data de presentació de la sol·licitud d'ajudes corresponent.  
Apartat cinqué  
El termini de justificació de la despesa s'establix fins al 31 d'octubre de 2010, llevat que es determine un termini posterior en la resolució de la concessió de l'ajuda.  
Apartat sisé  
Les sol·licituds seran resoltes per la directora general de Comercialització, per delegació de la consellera d'Agricultura, Pesca i Alimentació.  
Apartat seté  
El règim d'ajudes per als consells reguladors o òrgans de gestió de les figures de qualitat de la Comunitat Valenciana complix les disposicions dels articles 87 i 88 del Tractat, i ha estat comunicat per les autoritats espanyoles a la Direcció General d'Agricultura i Desenvolupament Rural de la Comissió Europea amb registre número XA426/2008.  
Apartat huité  
Contra esta resolució, que posa fi a la via administrativa, es pot interposar, amb caràcter potestatiu, un recurs de reposició davant de la consellera d'Agricultura, Pesca i Alimentació en el termini d'un mes a partir de la data de publicació en el Diari Oficial de la Comunitat Valenciana, o interposar directament un recurs contenciós administratiu davant de la Sala Contenciosa Administrativa de València en el termini de dos mesos.  
València, 25 de febrer de 2010.- La consellera d'Agricultura, Pesca i Alimentació: Maritina Hernández Miñana.